Komission asetus (ETY) N:o 3561/91, annettu 6 päivänä joulukuuta 1991, painaviksi ruhoiksi lihotettavien karitsojen määritelmän soveltamista koskevista yksityiskohtaisista säännöistä annetun asetuksen (ETY) N:o 2814/90 muuttamisesta



Virallinen lehti nro L 336 , 07/12/1991 s. 0029 - 0029

Suomenk. erityispainos Alue 3 Nide 39 s. 0194

Ruotsink. erityispainos Alue 3 Nide 39 s. 0194



KOMISSION ASETUS (ETY) N:o 3561/91, annettu 6 päivänä joulukuuta 1991, painaviksi ruhoiksi lihotettavien karitsojen määritelmän soveltamista koskevista yksityiskohtaisista säännöistä annetun asetuksen (ETY) N:o 2814/90 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon lampaan- ja vuohenliha-alan yhteisestä markkinajärjestelystä 25 päivänä syyskuuta 1989 annetun neuvoston asetuksen (ETY) N:o 3013/89(1), sellaisena kuin se on viimeksi muutettuna asetuksella (ETY) N:o 1741/91(2), ja erityisesti sen 5 artiklan 9 kohdan, ottaa huomioon painaviksi ruhoiksi lihotettavien karitsojen määritelmästä 12 päivänä joulukuuta 1989 annetun neuvoston asetuksen (ETY) N:o 3901/89(3) ja erityisesti sen 1 artiklan 2 kohdan, sekä katsoo, että yksityiskohtaiset säännöt painaviksi ruhoiksi lihotettavien karitsojen määritelmän soveltamisesta on annettu komission asetuksella (ETY) N:o 2814/90(4), sellaisena kuin se on viimeksi muutettuna asetuksella (ETY) N:o 2082/91(5); asetusta (ETY) N:o 2814/90 sovelletaan sen 4 artiklan nojalla markkinointivuonna 1991 myönnettäviin palkkioihin; on aiheellista säätää sen soveltamisesta myös seuraaville markkinointivuosille, Portugalissa tietyt hallinnolliset vaikeudet ovat viivästyttäneet kansallisten soveltamista koskevien säännösten käyttöönottoa; sen vuoksi on suotavaa säätää poikkeuksellisesti markkinointivuodelle 1992 Portugalin osalta pitemmästä ajasta palkkiohakemusten tekemiselle, ja tässä asetuksessa säädetyt toimenpiteet ovat lampaiden ja vuohien hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2814/90 seuraavasti: 1) Lisätään 3 artiklaan seuraava alakohta: "Lisäksi poikkeuksellisesti markkinointivuonna 1992 1 artiklan 1 kohdassa ja 2 artiklan 1 kohdassa säädetty aika palkkiohakemusten tekemiselle on seuraava: - Portugali: 1 päivästä marraskuuta 1991 31 päivään tammikuuta 1992." 2) Korvataan 4 artiklan toinen alakohta seuraavasti: "Sitä sovelletaan markkinointivuonna 1991 ja sitä seuraavina markkinointivuosina myönnettäviin palkkioihin. Jäsenvaltioissa, joissa sovelletaan markkinointivuodelle 1990 asetuksen (ETY) N:o 3013/89 22 artiklan 8 kohdassa säädettyä järjestelmää, sitä sovelletaan kuitenkin niihin markkinointivuonna 1990 maksettaviin palkkioihin, joista ei vielä ole tehty hakemusta." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 6 päivänä joulukuuta 1991. Komission puolesta Ray MAC SHARRY Komission jäsen (1) EYVL N:o L 289, 7.10.1989, s. 1 (2) EYVL N:o L 163, 26.6.1991, s. 41 (3) EYVL N:o L 375, 23.12.1989, s. 4 (4) EYVL N:o L 268, 29.9.1990, s. 35 (5) EYVL N:o L 193, 17.7.1991, s. 13